  Руслан Нуриахметов Майя Бывальцева 2021-тӥ арысь 31-тӥ толшорысен 2022-тӥ арысь 9-тӥ толшорозь Удмуртие 51 сюрслэсь трос адями вуылӥз. Аззьвыл аръёсын ӵошатыса, куноослэн лыдзы йылӥз. Со сярысь улосвыл тӧролэн но кивалтэтлэн пресс-службазы ивортӥз. « Кылем арн Выль ар но Ымусьтон праздникъёс дыръя 47 сюрслэсь трос туристъёс вуылӥзы, 201-тӥ но 2020-тӥ аръёсы – 42 сюрс. Тросэз соос бускель улосвылъёсысь, Москваысь но Москва улосвылъёсысь » Михаил Тумин, Удмуртиысь экономикая министр Тужгес трос туристъёс «Нечкино» курортэ ветлӥзы – 14 сюрс пала адями. Тол Бабай 10 сюрслэсь трос адямиез пумитаз. Юкаменск ёросысь «Тылыс» огъетын 4 сюрслэсь трос куноос шутэтскизы, озьы ик Хаски гуртын но «Чекерил» огъетын шутэтскон дырзэ ортчытӥзы. Кунокуаосын но куно пумитан юртъёсын 11 сюрс туристъёс улӥзы. Тодэ вайытом, оглом 2021-тӥ арын Удмуртиен 560 сюрслэсь трос адями тодматскиз. 2022-тӥ арын удысэз азинтон понна элькунысь ужрад туризмъя дырпус кылдытӥзы, отчы толалтэ, тулыс, гужем, сӥзьыл радъяськись 12 ужрадъёсты пыртӥзы. Матысез ужрад – «Пельняньлэн дунневыл нуналэз», со Ижкарын 12-тӥ тулыспалэ ортчоз. Туризм удысысь ӵектосъёсъя ужась покчи но шоро-куспо огазеяськонъёслы юрттон вылысь 2022-тӥ но 2023-тӥ арын выт тырытонъя капчиятэм сӧзэтъя ставкаос кулэстэмын. Ватсалом, 2020-тӥ арын Удмуртие 360 сюрслэсь трос утристъёс вуылӥзы. Тегъёс: Удмуртия Туризм Ижкар  